open-index/open-wikipedia-markdown huggingface dataset:
Evening

**Evening** on vuonna 2007 ensi-iltansa saanut unkarilaisen Lajos Koltain ohjaama yhdysvaltalainen elokuva, joka perustuu Susan Minotin samannimiseen romaaniin. Elokuvassa esiintyvät muun muassa Vanessa Redgrave, Claire Danes, Toni Collette, Natasha Richardson, Patrick Wilson, Hugh Dancy, Meryl Streep ja Glenn Close.

## Lähteet
Millennium Actress

**Millennium Actress** (千年女優, *Sennen joyû*) on vuonna 2001 ensi-iltansa saanut Satoshi Konin ohjaama animaatioelokuva.

## Ääninäyttelijät

Lähde: 

## Lähteet

## Aiheesta muualla
*
Reykjavik, 101

**Reykjavik, 101** () on vuonna 2000 ensi-iltansa saanut Baltasar Kormákurin ohjaama elokuva.

## Juoni
Työtön kolmikymppinen mies Hlynur asuu yhä äitinsä luona ja viettää päivät katsoen pornoa ja ryypäten. Muuan tyttö olisi hänestä kiinnostunut mutta hän ei halua sitoutua. Äidin espanjalainen flamenconopettaja Lola (Abril) tulee heidän luokseen joulunpyhiksi. Hlynur kuulee Lolan olevan lesbo, mutta päätyy silti petiin tämän kanssa. Hänelle selviää myös, että Lolan ja äidin välillä on muutakin säpinää kuin flamenco.

## Rooleissa

## Lähteet
Antwerpenin satama

**Antwerpenin satama** (; , LOCODE: BE ANR) on Antwerpenissa sijaitseva Belgian suurin ja kokonaisrahtimäärältään Euroopan toiseksi suurin satama. Se sijaitsee Scheldejoen alajuoksulla noin 70–80 kilometriä Pohjanmereltä sisämaahan päin alueella, jossa on vielä havaittavissa meren vuorovesivaihtelu.

## Euroopan suurimpia satamia - rahtimäärä
Kokonaisrahtimäärällään (noin 178 milj. tonnia) mitattuna Antwerpenin satama oli vuonna 2010 Euroopan 2. suurin satama Rotterdamin sataman jälkeen ja saman amerikkalaisten satamalaitosten laatiman maailmanlistan 17. suurin satama. Konttiliikenteen tilastoissa Antwerpen sijoittui maailmanlistan 14. sijalle samana vuonna. Hollantilaisen satamatilaston mukaan vuonna 2011 Antwerpen säilytti asemansa Euroopan 2. suurimpana satamana kokonaisrahtimäärän mukaan, mutta konttiliikenteessä Hampurin satama nousi 2. sijalle Antwerpenin ohi.

## Lähteet

## Aiheesta muualla

*Antwerpenin sataman kotisivut  (portofantwerp.com)
*Eurostat (European Commission): Maritime ports freight and passenger statistics  (eurostat.ec.europa.eu)
*UNCTAD Review of Maritime Transport 2011 (Ports in Chapter 4, pdf)  (unctad.org)
*Breakdown of goods loaded/discharged since 1980 - Port of Antwerp   (serv.be)
Rautalukko

**Rautalukko** oli vuosina 2005–2012  toiminut suomalainen rockyhtye. Imperiumi.net kuvaili arvostelussaan *Arvoton!*-EP:n olevan musiikillisesti ja ulkonäöllisesti punkia, mutta jonka vivahdeikas ja osaava kitaratyöskentely ei ole kaukana räväkästä hard rockista. 

Yhtyeen perustamisaikaan sen jäsenet olivat 11&ndash;13-vuotiaita. Yhtye julkaisi alkuaikoinaan kaksi demo-EP:tä ja teki muutamia keikkoja Pohjanmaalla.

Toukokuussa 2012 yhtye osallistui 15&ndash;25 -vuotiaiden nuorten yhtyeiden PajaRock-kilpailuun Seinäjoella ja pääsi finaaliin.

Yhtye julkaisi vuonna 2012 *Roskaa!*-pitkäsoiton ja vuonna 2017 *Arvoton!*-EP:n. EP:n kappaleista yhden on miksannut ja masteroinut Hiili Hiilesmaa.

## Diskografia

* 
* 

## Lähteet

## Aiheesta muualla
*
Satu Salonen (kirjailija)

**Satu Salonen** (s. 1951 Vimpeli) on suomalainen tietokirjailija, kolumnisti ja bloggaaja. Hän on entinen Esmerk Oy:n johtaja ja perustajaosakas.

Salonen loi uransa tietopalveluyritys Esmerkin talousjohtajana, matkusti ja asui eri puolilla maailmaa kansainvälistyvän perheyrityksensä asioissa. Vuonna 1999 hänellä todettiin MS-tyyppinen muistisairaus, ja hän joutui jättämään työnsä.

Salosen teos *Sairaan hyvä potilas* oli ehdolla Tieto-Finlandia-palkinnon saajaksi 2006. Hän kirjoitti yhdessä lääkäri Markus Färkkilän kanssa kirjat *Pääteos* (2008) ja *Sairaan hyvä lääkäri* (2012).

Vuonna 2010 Salonen julkaisi pamfletinomaiset muistelmansa ja ajatuksensa työelämästä nimeltä *Sumutettu sukupolvi*. Siinä Salonen kritisoi työelämäkeskustelua ja puhuu ”maripaitamaistereista”, jotka valittavat työelämän huonontumista hyväpalkkaisissa suojatyöpaikoissaan ja vetävät joukkoihinsa uusia kirkasotsia.

Salonen on Suomen Ultraharvinaiset ry:n perustajajäsen ja puheenjohtaja.

## Teoksia
* 
* 
* 
* 

## Lähteet

## Aiheesta muualla
*Satu Salosen verkkosivusto
Boileau-Narcejac

**Boileau-Narcejac** on kahden ranskalaisen rikoskirjailijan käyttämä yhteinen salanimi:
* **Pierre Louis Boileau** [bwalo]  (28. huhtikuuta 1906 Pariisi – 16. tammikuuta 1989  Beaulieu-sur-Mer)
* **Pierre Robert Ayraud** [ero] alias **Thomas Narcejac** [narsežak] (3. heinäkuuta 1908 Rochefort-sur-Mer – 7. kesäkuuta 1998 Nizza).
Heidän romaanejaan on sovitettu elokuviksi, joista tunnetuimpia ovat Henri-Georges Clouzot'n *[[Pirulliset (vuoden 1955 elokuva)|Pirulliset]]* (1955) ja Alfred Hitchcockin *[[Vertigo – punainen kyynel]]* (1958).

Pierre Boileau opiskeli kauppakorkeakoulussa ja työskenteli sosiaalityöntekijänä. Työnsä ohella hän kirjoitti rikosromaaneja. Pierre Ayraud oli koulutukseltaan kirjallisuudentutkija ja filosofi.

Boileau ja Ayraud olivat molemmat jo tahoillaan ansioituneita rikoskirjailijoita - molemmat olivat saaneet "Prix du Roman d'Aventures" -palkinnon - kun he tapasivat vuonna 1948 ja ryhtyivät yhteistyöhön. Pierre Boileau laati romaanien juonet ja Pierre Ayraud loi ilmapiirin ja henkilöhahmot. Heidän romaanejaan voidaan luonnehtia psykologisiksi rikosromaaneiksi. He kirjoittivat myös kahdeksan *Sans Atout* -nuorisokertomusta vuosina 1971–1990, viisi auktorisoitua jatko-osaa Maurice Leblancin Arsène Lupin -tarinoille  vuosina 1973–1979 sekä muita teoksia.

Boileau-Narcejac sai vuonna 1965 "Prix de l'Humour noir" -palkinnon ja vuonna 1974 "Prix Mystère de la Critique" -palkinnon.

## Romaaneja

* *L'Ombre et la Proie* (1951–1952), nimellä Alain Bouccarèje
* *Celle qui n'était plus* (1952), elokuvasovitus *Pirulliset*
* *Les Visages de l'ombre* (1953)
* *D’entre les morts* (1958), elokuvasovitus *Vertigo*
* *Les Louves* (1955)
* *Le Mauvais Œil* (1956)
* *Au bois dormant* (1956)
* *Les Magiciennes* (1957)
* *À cœur perdu* (1959),
* *L'ingénieur aimait trop les chiffres* (1959)
* *Maléfices* (1961)
* *Maldonne* (1963)
* *…Et mon tout est un homme* (1965)
* *La mort a dit : Peut-être* (1967)
* *La Porte du large* (1969)
* *Delirium, suivi de L'Île* (1969)
* *Les Veufs* (1970)
* *La Vie en miettes* (1972)
* *Opération Primevère* (1973)
* *Frère Judas* (1974)

* *La Tenaille* (1975)
* *La Lèpre* (1976)
* *L'Âge bête* (1978)
* *Carte vermeil* (1979)
* *Les Intouchables* (1980)
* *Terminus* (1980)
* *Box-office* (1981)
* *Mamie* (1983)
* *Les Eaux dormantes* (1984)
* *La Dernière Cascade* (1984)
* *Schuss* (1985)
* *Mister Hyde* (1987)
* *Champ clos* (1988)
* *Le Contrat* (1988)
* *J'ai été un fantôme* (1989)
* *Le Bonsaï* (1990)
* *Le Soleil dans la main* (1990)
* *La main passe* (1991)
* *Les Nocturnes* (1991)
Pukkilan Jaska

**Pukkilan Jaska** voi viitata ainakin seuraaviin henkilöihin:

* Jaakko Pukkila (1831–?), kauhavalainen puukkojunkkari, joka tunnetaan laajalti kansanlaulussa *[[Isontalon Antti ja Rannanjärvi]]* esiintyvänä sivuhahmona
* Juho Jaakko Keski-Pukkila (1885–1923), kauhajokelainen puukkojunkkari, joka on usein sekoitettu edelliseen
Valkoinen oleanteri (elokuva)

**Valkoinen oleanteri** (*White Oleander*) on vuonna 2002 ensi-iltansa saanut Peter Kosminskyn ohjaama elokuva. Elokuva perustuu Janet Fitchin samannimiseen romaaniin, ja sen pääosissa nähdään Alison Lohman, Michelle Pfeiffer, Robin Wright Penn ja Renée Zellweger.

## Lähteet
Elsa Elenius

**Elsa Ismene Elenius** (23. joulukuuta 1897 Laihia – 19. huhtikuuta 1967 Helsinki) oli suomalainen keramiikkataiteilija. Hän oli Taideteollisen oppilaitoksen opettaja 1930–1962.

Eleniuksen keramiikkatyöt ovat jykevätekoisia ja voimakasvärisiä. Niitä on ollut esillä näyttelyissä koti- ja ulkomailla ja hän on saanut useita palkintoja. Töitä on muun muassa Taideteollisuusmuseossa, Eduskuntatalossa sekä Vittorio Emanuele III:n kokoelmissa ja Nobel-säätiön kokoelmissa. Hän ihaili vanhaa itämaista keramiikkaa ja piti sitä esikuvanaan. Hänet palkittiin Barcelonan maailmannäyttelyssä (1929), Milanon triennaalissa (1933), Brysselin maailmannäyttelyssä (1935) ja Pariisin maailmannäyttelyssä (1937). Hänelle myönnettiin Suomen Leijonan ansioristi (1950) ja Suomen Taideteollisuusyhdistyksen Pro Arte Utili (1952).

## Lähteet
Reino Ellilä

**Reino Kalervo Ellilä** (26. kesäkuuta 1910 Karttula – 30. kesäkuuta 1980 Helsinki) oli suomalainen oikeustieteilijä. Hän oli lainvalmistelukunnan jäsen 1939–1960 ja vuodesta 1960 Helsingin yliopiston rikosoikeuden professori. Ellilä muistetaan harvinaisen tarmokkaana ja värikkäänä luennoitsijana; hän jäi yliopistosta eläkkeelle vuonna 1977. Ellilä osallistui rikosoikeuden lainsäädäntötyöhön komiteoiden jäsenenä.

Hänen veljensä oli prosessioikeuden professori Tauno Ellilä.

## Lähteet
Meri (elokuva)

**Meri** (*Hafið*) on vuonna 2002 ensi-iltansa saanut islantilaisen Baltasar Kormákurin ohjaama draamaelokuva.

## Juoni
*Meri* käsittelee Islannin kalateollisuuden kuihtumista Shakespearen *[[Kuningas Lear]]in* mukaelman kautta. Pikkukaupungin kalapakastamon iäkäs patruuna kutsuu koolle sukukokouksen luovuttaakseen firman johtajuuden seuraavalle. Tehdasta luotsannut vanhempi poika on syyllistynyt rikkeisiin perintörahojen toivossa, joten patruuna on päättänyt antaa tehtaansa nuoremman poikansa hoitoon. Tämä on kuitenkin ehtinyt vaihtaa kaupalliset opintonsa Pariisissa sävellysopintoihin ja löytänyt ranskalaisen tyttöystävän, eikä enää kiinnostu paluusta kotikulmille.

## Arvioita
*Turun Sanomien* Tapani Maskulan mielestä draaman kaikki perheenjäsenet ovat suorastaan koomisen ahdistuneita, ja menneisyydestä alkaa vyöryä esiin hyytäviä traumaattisia salaisuuksia. ”Pohjoismaalaisittain tyypillisessä synkistelyssä vain viina, nyrkki ja pikapano tuovat hetkeksi helpotusta totisten päähenkilöiden ankeaan tuskailuun.” 

## Lähteet
Derbi X-Race

**Derbi Senda X-Race** on Derbin Senda-malliston enduro- ja supermotomallimopo (R ja SM). Sitä valmistettiin vuosina 2004–2010.

X-Race on Derbin halvin malli, lähes sama kuin X-Treme muutamaa pikku eroa lukuun ottamatta. Sen hinta uutena vaihteli 2&nbsp;500 ja 3&nbsp;000 euron välillä. X-Racea on kuristettu hukkaputkella, messinkilevyllä ja CDI-rajoittimella. Ilman kuristuksia sekä isommalla suuttimella mopon huippunopeus on vakiovälityksillä noin 75–80 km/h.
Viktor Ellonen

**Viktor Vilgelmovitš Ellonen** (1891–1980) oli suomalaissyntyinen venäläinen kuvanveistäjä. Hän oli Neuvostoliiton tiedakatemian professori. Hänen töitään on muun muassa Moskovassa Tretjakovin gallerian kokoelmissa, Pietarissa Venäläisessä museossa ja Puna-armeijan museossa.

## Lähteet
Skagerrak (elokuva)

**Skagerrak** (*Skagerrak*) on vuonna 2003 ensi-iltansa saanut Søren Kragh-Jacobsenin ohjaama elokuva.

## Näyttelijät

## Lähteet
Robert Elmgren

**Robert Elias Elmgren** (6. tammikuuta 1872 Helsinki – 17. heinäkuuta 1942 Helsinki) oli suomalainen lääkäri.

Elmgren oli Halilan tuberkuloosiparantolan ylilääkäri, joka otti ensimmäisenä Suomessa keuhkotuberkuloosin hoidossa käyttöön keinotekoisen ilmarinnan. Hän perusti Halilan parantolan lähelle ensimmäisen keuhkotautisten työkodin. Elmgren toimi myös musiikkikriitikkona. Elmgrenin isä oli Helsingin yliopiston kirjaston kirjastonhoitaja Sven Gabriel Elmgren. Fysiologian professori Eeva Jalavisto ja laulaja Tuomi Elmgren-Heinonen olivat Robert Elmgrenin ja Inez Helena Meurmanin tyttäriä, kauppaneuvos Sven Jalavisto oli heidän poikansa.

## Lähteet
New Town

**New Town** on usean kaupunginosan ja paikkakunnan nimi:

*New Town, paikkakunta Ghanassa
*New Town, kaupunki Yhdysvaltojen Missourissa
*New Town, kaupunki Yhdysvaltojen Pohjois-Dakotassa

## Muuta
*New Town, Koop Arposen albumi

## Katso myös
*Newtown
Vuosisadan rakkaustarina (elokuva)

**Vuosisadan rakkaustarina** (*Les Enfants du siècle*) on vuonna 1999 ensi-iltansa saanut Diane Kurysin ohjaama elokuva.

## Lähteet
Ystävä – Friend

**Ystävä - Friend** () on vuonna 2001 ensi-iltansa saanut Kwak Kyung-taekin ohjaama elokuva.

## Lähteet
Tauno Ellilä

**Tauno Kaarlo Ellilä** (14. helmikuuta 1907 Karttula – 16. tammikuuta 1975 Helsinki) oli suomalainen oikeustieteilijä. 

## Henkilöhistoria
Tauno Ellilän vanhemmat olivat konttoripäällikkö Kaarlo Emil Ellilä ja Mari Lundberg ja puoliso vuodesta 1945 farmaseutti Aino Martta Seppälä. Hänen veljensä oli rikosoikeuden professori Reino Ellilä. Ellilä tuli ylioppilaaksi 1927 ja valmistui lakitieteen kandidaatiksi 1934. Lakitieteen lisensiaatti ja tohtori hänestä tuli 1947. Ennen yliopistouraansa Ellilä työskenteli Viipurin hovioikeuden ylimääräisenä virkamiehenä 1935–1938. Helsingin yliopistossa hän oli prosessoikeuden ylimääräinen assistentti 1938–1946 ja vt. sekä vakinainen prosessi- ja rikosoikeuden apulaisprofessori  vuodesta 1946. Helsingin yliopiston prosessioikeuden professori Ellilä oli vuodesta 1951 vuoteen 1973 ja *[[Lakimies (lehti)|Lakimies]]*-lehden päätoimittaja vuodesta 1957.

Talvi- ja jatkosodan aikana Ellilä palveli Suomen sotilasvastatiedustelussa eli Päämajan valvontaosastossa, pääosan ajasta osaston Turun alatoimiston päällikkönä.

Ellilä harjoitti myös asianajotehtäviä 1933–1938.

## Julkaisuja
* *Sivullisen poikkeussuojan takeista ulosotossa*, 1947 (väitöskirja)

## Lähteet
Blueberry (elokuva)

**Blueberry** (*Blueberry*) on vuonna 2004 ensi-iltansa saanut Jan Kounenin ohjaama elokuva. Se perustuu löyhästi Blueberry-sarjakuviin.

## Näyttelijät

Lähde: 

## Arvioita
*Turun Sanomien* Tapani Maskula kirjoitti *Blueberryn* alkavan westerninä, mutta jämähtävän sitten ”traumaansa potevan antisankarin visvaiseksi jaakopinpainiksi”. Ylipitkä filmi symboloi näitä rikkoutuneen mielen liikkeitä loitsuin, noitien kirouksin ja muin taikamenoin, jotka on Maskulan mielestä toteutettu niin keskinkertaisella tietokonetekniikalla, etteivät ne tee vaikutusta nykykatsojaan.

## Lähteet

## Aiheesta muualla
* 
* 
*
Pansion Laivateollisuuden asuinalue

**Pansion Laivateollisuuden asuinalue** on arkkitehti Erik Bryggmanin suunnittelema asuinalue Turun Pansiossa. Museovirasto on määritellyt sen yhdeksi Suomen valtakunnallisesti merkittävistä rakennetuista kulttuuriympäristöistä.

Laivanveistämö Oy Laivateollisuus Ab perustettiin Turun Pansioon vuonna 1945 palvelemaan sotakorvausteollisuutta. Yhtiö rakennutti vuosina 1946–1948 työntekijöitään varten asuinalueen Pansion kaupunginosaan, joka oli liitetty Raisiosta Turkuun vuonna 1931. Alueen kokonaissuunnitelmasta vastasi arkkitehti Erik Bryggman, joka suunnitteli myös käytetyt pientalotyypit. Asemakaava alueelle vahvistettiin vuonna 1948.

Alueella on yhteensä 42 kappaletta 1940-luvun lopulla rakennettuja puisia asuinrakennuksia. Talojen sijoittelu maastoon noudattaa korkeuskäyrien kulkua, ja asuinalueen keskelle suunniteltiin sosiaalisia tarkoituksia palveleva keskusrakennus. Talot ovat joko erillistaloja tai 2–4 perheen asuintaloja ja yleisin asuntotyyppi on kaksi huonetta ja keittiö. Kahdessa niin sanotussa insinööritalossa huoneita on enemmän. Bryggmanin suunnittelemien rakennusten ohella alueella on kahdeksan kaksikerroksista ja neljä kolmikerroksista kerrostaloa Valmetinkadun varressa. Myös niiden ulkoasu on yhtenäinen suhteessa muuhun asuinalueeseen.

Museoviraston arvion mukaan asuinalueen arvo perustuu kokonaisuuteen, joka muodostuu asemakaavasta, yksittäisistä rakennuksista ja niiden viimeistellyistä yksityiskohdista.

## Lähteet

## Aiheesta muualla
*
*
*
Five Golden Dragons

**Five Golden Dragons** (myös levitetty nimellä *5 Golden Dragons*) on vuonna 1967 ilmestynyt Jeremy Summersin ohjaama brittiläis-saksalainen toimintaelokuva, jonka pääosissa ovat Robert Cummings viimeisessä elokuvaroolissaan, Margaret Lee ja Rupert Davies.

*Five Golden Dragons* perustuu Edgar Wallacen tarinaan *Sanders*, jonka pohjalta Harry Alan Towers laati käsikirjoituksen. Hän myös tuotti elokuvan.

*Five Golden Dragons* sai ensi-illan Länsi-Saksassa 4. elokuuta vuonna 1967. Elokuva kuvattiin Hongkongissa.

## Juoni

Bob Mitchell (Robert Cummings) joutuu vahingossa läpikulkumatkallaan Hongkongissa keskelle rikollisten, jengin *Five Golden Dragonsin* ja paikallisten gangstereiden, neuvotteluja.

## Näyttelijät

## Lähteet

## Aiheesta muualla
* 
* 
*
Wilfried Zaha

**Dazet Wilfried Armel Zaha** (s. 10. marraskuuta 1992 Abidjan, Norsunluurannikko) on norsunluurannikkolainen jalkapalloilija, joka edustaa Major League Soccerissa pelaavaa Charlotte FC:tä lainalla Turkin Superliigan Galatasaraysta. Hänen pelipaikkansa on oikea laitahyökkääjä.

## Ammattilaisura
Zaha on englantilaisen Crystal Palacen kasvatti. Hän pelasi ensimmäisen ottelunsa seuran edustusjoukkueessa 27. maaliskuuta 2010 Cardiff Cityä vastaan. Tammikuussa 2013 Zaha myytiin Manchester Unitediin mutta hän pelasi loppukauden lainalla vanhassa seurassaan.

United-debyyttinsä Zaha teki elokuussa 2013 Community Shield -ottelussa Wigan Athleticia vastaan. Kevätkaudella 2014 hän pelasi lainalla Cardiff Cityssä ja lopulta hän palasi Crystal Palaceen.

### Maajoukkueura
Zaha debytoi Englannin maajoukkueessa 14. marraskuuta 2012 Ruotsia vastaan. Hän on edustanut Englantia synnyinmaansa Norsunluurannikon sijaan myös nuorisomaajoukkueissa. Tammikuussa 2017 Zaha debytoi Norsunluurannikon maajoukkueessa Ruotsia vastaan ottelussa, joka päättyi 2–1-voittoon Zahan syöttäessä voittomaalin.

## Lähteet
* 
*
Rautahermot

**Rautahermot** () on Walter Jon Williamsin vuonna 1986 ilmestynyt kyberpunk-romaani. Kirja oli ehdolla Locus-palkinnon voittajaksi vuonna 1987.

## Arvostelut

*[[Aikakone (lehti)|Aikakone]]*-lehden Johanna Sinisalon mukaan valtaosa kirjan ideoista tuntuu vanhan kertaukselta. Pyrkimys syventää henkilöhahmoja jää yritykseksi ja kirja unohtuu lukemisen jälkeen.

## Lähteet
Liars

**Liars** on yhdysvaltalainen rock-yhtye, joka perustettiin vuonna 2000. Yhtyeen jäsenet ovat Angus Andrew (laulu/kitara), Aaron Hemphill (lyömäsoittimet, kitara, syntetisaattori) ja Julian Gross (rummut). Yhtye on tunnettu muuttuvasta musiikkigenrestään, joka vaihtelee albumeittain.

## Diskografia
### Albumit
**[[They Threw Us All in a Trench and Stuck a Monument on Top]]* (2001)
**[[They Were Wrong, So We Drowned]]* (2004)
**[[Drum's Not Dead]]* (2006)
**[[Liars (Liars album)|Liars]]* (2007)
**[[Sisterworld]]* (2010)
**[[WIXIW]]* (2012)
**[[Mess]]* (2014)
**[[TFCF]]* (2017)
**[[Titles with the Word Fountain]] (2018)
**The Apple Drop  (2021)

### EP:t ja singlet
**[[Fins to Make Us More Fish-Like]]* (2002)
**[[Atheists, Reconsider]]* (2002) - Split-albumi (Oneidan kanssa)
**[[We No Longer Knew Who We Were]]*
**[[There's Always Room On the Broom/Single]]* 
**Split with [[Yeah Yeah Yeahs]]*
**[[We Fenced Other Gardens With the Bones of Our Own]]*
**[[It Fit When I Was a Kid]]*
**[[The Other Side of Mt. Heart Attack]]* (UK #213)
**[[How Many More Times]]* split Gerry Mitchell & Little Sparta kanssa
*"Plaster Casts of Everything"
**[[Liars Session]]* (2007)
*"House Clouds"
*"Leopard on My Right"/"Dear" (2008)
*"Scissor" (2010)
*"The Overachievers" (2010)
*"Proud Evolution" (2010)
*"Live From Shepherd's Bush" (2010)
*"No.1 Against the Rush" (2012)
*"Point Your Pistols to the Sigh" (2012)
*"Mess on a Mission" (2014)
Kinematografi

**Kinematografi** on varhainen elokuvien kuvaamiseen ja esittämiseen käytetty laite. Tämän elokuvakamerana, projektorina ja kehityskoneena toimivan laitteen keksi ja nimesi Léon Bouly (1872–1932) vuonna 1892. Boylyllä ei ollut varaa markkinoida laitetta tai maksaa edes patenttimaksuja. Lumièren veljesten tehtaan insinöörit ostivat patentin Boylyltä. Veljekset tekivät laitteen tunnetuksi ja alkoivat valmistaa niitä. He paransivat alkuperäistä laitetta ottaen siinä käyttöön perforoinnin, filmin raidassa oleva rei'ityksen, jonka avulla filmi saadaan liikkumaan varmasti ja vakioaskelin. He patentoivat kinematografinsa vuonna 1895.

1800-luvun lopulla palaset elokuvakameran keksimiseen olivat olemassa. George Eastman oli tuonut markkinoille rullafilmikameran 1888, läpinäkyvää selluloidi-kalvoa oli saatavilla ja illuusio liikkeestä nopeasti vaihtuvia kuvia esitettäessä oli tunnettu. Kinematografi oli teknisesti onnistuneempi kuin saman aikainen Edisonin työryhmän valmistama kinetografi kuvaukseen ja kinetoskooppi filmien esittämiseen tarkoitettu tirkistyskaappi vuodelta 1889. Edisonin laitetta oli esitelty Pariisissa vuonna 1894, joten Lumièren veljeksillä oli ollut mahdollisuus nähdä se ennen oman kinematografinsa patentointia. Projektorin eri versioita kehittävät samanaikaisesti myös amerikkalainen Woodville Latham, Robert William Paul Englannissa ja saksalaiset veljekset Max ja Emil Skladanowsky.  Kinematografin merkittävin muista erottava ominaisuus oli tarkka kuvansiirto epäkeskomekanismin ja filmin laitojen perforoinnin avulla. Koneen käyttäjä pyörittää kampea kuvattaessa noin kaksi kierrosta sekunnissa, jolloin filmiä siirtyi sulkimen ohi 16–18 ruutua sekunnissa. Tämä oli mykän kauden elokuvien nopeus. Äänielokuvien tullessa kuvausnopeus nostettiin 24 kuvaan sekunnissa. Kun kinematografia käytettiin projektorina, siihen liitettiin ulkopuolinen valonlähde.

Kinematografi tuli tunnetuksi ympäri maailmaa Lumièren veljesten kiertäessä esittämässä filmejään. Kevyenä laitteena se oli siirrettävissä kuvauspaikoille helposti.

## Lähteet
*

### Viitteet

## Aiheesta muualla
* Adventures in Cybersound
* Mediakasvatuskeskus Metka sivujen osa "liikkuvan kuvan historia"
Rostockin satama

**Rostockin satama** (, LOCODE:   DE RSK) on merisatama Saksan Rostockissa, Itämeren lounaisosassa. Satamaan liikennöidään säännöllisesti myös Suomesta; sataman kautta kuljetetaan esimerkiksi paperia Suomesta Keski-Eurooppaan.

 
Satama kattaa yhteensä 7,5 neliökilometrin alueen. Rostockin satama-alueen länsilaidalla toimii muun muassa Rostockin Warnemünden kaupunginosan risteilykeskus (osa satamaa), STX Europen telakka ja merenkulkumuseo. Alueen pohjoispuolella on saksalaisten pinta-alusten ja sukellusveneiden sotilassatama.

## Laiturit ja rahtimäärä
Rostockin satama on yleissatama. Laituripaikkoja on 46 ja laiturien kokonaispituus on 11 kilometriä. Laitureista 28 on alustyyppien mukaisia erikoislaitureita. Näihin kuuluu matkustajalauttapaikkoja (5 kpl), ro-ro-aluspaikkoja (roll-on/roll-off, 4 kpl) ja laiturit erilaisille irtolasteille: rakennusaine-/hiilikuljetuksille (4), sementille (2), viljalle (3), lannoitteille (1), raskaalle irtolastille (2), nestekuljetuksille (6) ja kemikaaleille (1).

**Rostockin sataman vuosittainen rahtimäärä:**


Merkittävä osa rahtiliikenteestä saapuu Rostockin satamaan tai jatkaa sieltä rautateitse. Vuonna 2010 rautateitse satamaan tai satamasta kuljetettiin yhteensä 4,7 miljoonaa tonnia rahtia (noin joka viides rahtitonni).

## Lähteet

## Aiheesta muualla

*Rostock Port at a Glance 2012 (pdf)  (rostock-port.de)
*Rostock Port (pdf)  (rostock-port.de)
*Your timetables  Baltic Sea ferrys  (rostock-port.de)
*Departures and destinations  RoRo-Traffic   (rostock-port.de)
Kadonneitten kaupunkien kronikka

**Kadonneitten kaupunkien kronikka** on Markku Soikkeliin vuonna 2012 ilmestynyt kyberpunk-romaani. Ensimmäinen versio tekstistä julkaistiin kuusiosaisena jatkosarjana *Finnzinessä* vuosina 1995–96. Romaani on tästä merkittävästi laajennettu versio.
 
## Arvostelut

*[[Tähtivaeltaja]]n* Elli Lepän mukaan teos sisältää liikaa tuttuja asetelmia. Mieleenpainuvinta kirjassa on paikoin runollinen tuhon ja sisäänpäinkääntymisen kuvaus. Tekstiasu on viimeistelemätöntä, selitysjaksot ovat liian pitkiä eikä tarinallista syvyyttä ole.

## Lähteet
* 

## Aiheesta muualla
* Toni Jerrman: Etäiseksi jäävä visio Euroopan tulevaisuudesta. *Helsingin Sanomat* 13.5.2012.
Auringon lapsi

**Auringon lapsi** (*Chthon*) on Piers Anthonyn vuonna 1967 ilmestynyt tieteisromaani.
 
## Arvostelut

*[[Tähtivaeltaja]]n* Toni Jerrmanin mukaan teoksen kunnianhimoisuus sortuu usein turhiin kikkailuihin ja kömpelöihin rimanalituksiin: ”Välillä lukija joutuu kestämään tekotaiteellista soopaa ja välillä käsittämättömiä deus ex machina -ratkaisuja.” Omaperäisyydestään huolimatta romaani jää melko tylsäksi.

## Lähteet
Fu Manchu – kauhun mestari

**Fu Manchu – kauhun mestari** (myös *Fu Manchu – kauhun valtias* ja *Kauhun mestari*; ; ) on Don Sharpin ohjaama brittiläis-saksalainen kauhuelokuva vuodelta 1965. Elokuvan pääosissa ovat Christopher Lee Fu Manchuna, Nigel Green Nayland Smithinä, Howard Marion-Crawford tohtori Petrienä ja Tsai Chin Lin Tangina.

## Juoni

Scotland Yardin etsivä Nayland Smith (Nigel Green) yrittää pelastaa länsimainen sivilisaatio tuholta 1920-luvulla. Uhkana on itse paholaisen ruumiillistuma, häikäilemätön Fu Manchu (Christopher Lee).

## Näyttelijät

## Tuotanto
*Fu Manchu – kauhun mestari* kuvattiin Irlannin Dublinissa.

*Fu Manchu – kauhun mestari* perustuu kirjailija Sax Rohmerin luomaan Fu Manchu -nimiseen hahmoon, joka on kiinalainen rikollinen. Toimintatrillerin tuotti Harry Alan Towers Hallam Productionsille ja Constantin Film Produktionille.

## Julkaisu
*Fu Manchu – kauhun mestari* sai ensimmäisen ensi-iltansa Länsi-Saksassa 6. elokuuta vuonna 1965. Tämän jälkeen elokuva sai ensi-iltansa Yhdysvalloissa 24. lokakuuta 1965, Ranskassa 2. helmikuuta 1966, Norjassa 28. helmikuuta 1966, Ruotsissa 28. maaliskuuta 1966 ja Suomessa 13. toukokuuta 1966. Suomessa elokuva sai uusintaesityksen 16. helmikuuta vuonna 1979.

*Fu Manchu – kauhun mestari* on julkaistu englanninkielisissä maissa myös nimillä *Sax Rohmer's The Face of Fu Manchu* ja *The Mask of Fu Manchu*.

Elokuva on julkaistu videolle ja DVD:lle.

## Jatko-osat
*Fu Manchu – kauhun mestari* on ensimmäinen viiden elokuvan Fu Manchu -elokuvasarjassa. Fu Manchua näyttelee elokuvasarjan kaikissa osissa Christopher Lee. Myös tohtori Petrietä näyttelevä Howard Marion-Crawford ja Lin Tangia näyttelevä Tsai Chin pysyvät rooleissaan koko elokuvasarjan ajan. Nigel Green ei enää uusinut rooliaan Sir Denis Nayland Smithinä. Nayland Smithiä näytteli Douglas Wilmer toisessa ja kolmannessa osassa ja Richard Greene neljännessä ja viidennessä osassa.

*Fu Manchun* jatko-osat ovat:
* *[[Tohtori Fu Manchu – paholaisen palvelija]]* (1966)
* *[[Vengeance of Fu Manchu]]* (1967)
* *[[Fu Manchu – himon herra]]* (1968)
* *[[The Castle of Fu Manchu]]* (1969)

## Lähteet

## Aiheesta muualla
* 
* 
*
Huviretki (ravintolaketju)

**Huviretki** oli suomalainen Restelin omistama ravintolaketju. Huviretki-ravintolat sijaitsivat Cumulus-hotellien yhteydessä. Suomessa oli yhteensä 16 Huviretki-ravintolaa.

Kun Cumulus-hotellit myytiin Scandicille samalla Huviretki-ravintolaketju lopetti ja nykyään hotelleissa on konseptiravintolat Huviretkien tilalla. 

## Huviretki-ravintolat
*Hämeenlinna, Raatihuoneenkatu 18
*Jyväskylä, Väinönkatu 5
*Kemi, Hahtisaarenkatu 3
*Kouvola, Kouvolankatu 11
*Kuopio, Puijonkatu 32
*Lahti, Vapaudenkatu 24
*Lappeenranta, Valtakatu 31
*Mikkeli, Mikonkatu 9
*Oulu, Kajaaninkatu 17
*Pori, Yrjönkatu 24
*Rauma, Aittarinkatu 9
*Seinäjoki, Kauppakatu 10
*Tampere Hämeenpuisto, Hämeenpuisto 47
*Tampere Koskikatu, Koskikatu 5
*Tampere Pinja, Satakunnankatu 10
*Vantaa Airport, Robert Huberin tie 6

## Lähteet

## Kirjallisuutta
*Savikko, Mikko ym.: *Pitkää, pizzaa ja poutapilviä. Ekan hotelli- ja ravintolatoiminta 1983-1989.* Rosebud, 2020. .

## Aiheesta muualla
*Huviretki-ravintoloiden kotisivut (Internet Archive, tallennettu 9.4.2014)
Windows Phone -kauppa

**Windows Phone -kauppa** tai **Windows Phone Store** (aiemmin **Windows Phone Marketplace**) oli Microsoftin Windows Phone -alustalleen tarjoama palvelu, joka antoi käyttäjille mahdollisuuden selata ja ladata kolmansien osapuolten tekemiä sovelluksia. Useat sovellukset olivat täysin ilmaisia ja maksullisia sovelluksia oli mahdollisuus kokeilla ennen lopullisen ostopäätöksen tekemistä. Windows Phone -kaupan valikoimaan pääsi tutustumaan Windows Phone -laitteilla tai suoraan tietokoneen selaimella.

Palvelu on lakkautettu ja yhdistetty Microsoft Storeen Windows 10:n julkaisun yhteydessä. Windows Phone 8.1:n Kauppa ei ole ollut käytettävissä 16.12.2019 jälkeen.

## Kehitys

Windows Phone -kauppa oli kasvanut nopeasti julkaisunsa jälkeen ja saavutti helmikuussa 2012 sovellusten määrässä Blackberry App Worldin.  Kesäkuussa 2012 sovellusten määrä ylitti 100 000 rajan, mikä tapahtui 20 kuukautta julkaisun jälkeen. Vertailun vuoksi Google Play ylitti saman rajan 24 kuukaudessa ja App Storelta siihen meni 16 kuukautta. Loppuvuonna 2012 sovellusten määrä ylitti 150 000 rajan ja kasvu on ollut voimakasta erityisesti siitä lähtien, kun Nokia toi markkinoille ensimmäiset Lumia-puhelimensa loppuvuodesta 2011. 
Joulukuussa 2013 sovellusten määrä ylitti 200 000 kpl rajan.

## Lähteet
Be Kind Rewind

**Be Kind Rewind** on vuonna 2008 ensi-iltansa saanut komediaelokuva, jonka käsikirjoitti ja ohjasi Michel Gondry. Pääosissa näyttelevät Jack Black, Mos Def, Melonie Diaz, Danny Glover ja Mia Farrow. Elokuvan tarina kertoo kahdesta henkilöstä, jotka pyyhkivät vahingossa videovuokraamon nauhat tyhjiksi ja alkavat kuvata elokuvia uusiksi. Uudelleenfilmatisoinnit saavat nimekseen ”ruotsinnetut” elokuvat ja nostavat hiljalleen kuolemassa olleen videovuokraamon uuteen menestykseen.

## Rooleissa

## Vastaanotto
*Uuden Suomen* Mikko Pielan mielestä elokuva on aivan pösilö ja näennäisesti aivoton komedia, mutta ilmeisesti se saa ihmisen hyvälle tuulelle. ”Jos ote olisi hieman rauhallisempi ja vähemmän koheltava, voisi tässä komediassa nähdä jopa elokuvahistorian pioneeriaikojen henkeä.” ”Ihan pöhköksi” elokuvaa luonnehti myös Pertti Avola *Helsingin Sanomissa*. Hänestä elokuva parantaa tahtiaan, mitä hullummaksi se tulee, kunnes lopussa rauhoitutaan Frank Capran klassikkoelokuvista tuttuun lämpimän yhteisöllisyyden tunnelmaan. ”Tällaistahan moni amerikkalaiskomedia on viime vuosina tavoitellut, mutta tuloksena on ollut silkkaa teennäisyyttä. Gondryn elokuva ei ole teennäinen.”

## Lähteet
Erik Sandvärn

**Erik Sandvärn** (s. 4. syyskuuta 1975 Jällivaara, Ruotsi) on ruotsalainen entinen jalkapalloilija. Hänen pelipaikkansa oli keskuspuolustaja.

Sandvärn on IFK Umeån ja IFK Luleån kasvatti. Kaudeksi 1992 hän siirtyi Umeå FC:n junioreihin, ja debytoi seuran edustusjoukkueessa kaksi vuotta myöhemmin. Sandvärn nousi hiljalleen avauskokoonpanon pelaajaksi ja toimi myös seuran kapteenina. Umeå FC:n kanssa hän saavutti sarjanousun Allsvenskaniin kaudeksi 1996. Sandvärn pelasi viidessä pääsarjaottelussa, eikä tehnyt maaleja.

Kymmenen Umeå-vuoden jälkeen ilmoitettiin Sandvärnin siirtyvän Allsvenskanissa pelanneen GIF Sundsvallin joukkueeseen. Hän ei kuitenkaan pelannut yhdessäkään sarjaottelussa ja siirtyi kesken kauden Portugalin toisella sarjatasolla pelanneen Navalin riveihin, jossa sama kohtalo toistui eikä hän tehnyt sarjadebyyttiään. Kaudeksi 2003 hän siirtyi Norjan toiseksi korkeimmalle sarjatasolle Alta IF:ään. Vuonna 2004 Sandvärn liittyi Ykkösessä pelanneen IFK Mariehamniin, jossa ensimmäisellä kaudellaan joukkue saavutti sarjanousun Veikkausliigaan. Sandvärn pelasi neljä kautta maarianhaminalaisjoukkueessa ja sai tililleen 56 liigaottelua, joissa teki viisi maalia.

Hän palasi kaudeksi 2008 Umeå FC:n joukkueeseen. Kahden kolmannella sarjatasolla vietetyn kauden jälkeen Sandvärn palasi kasvattajaseuraansa IFK Umeåån viidennelle sarjaportaalle. Hän lopetti aktiivipeliuransa kauden 2010 jälkeen ja aloitti toimimaan kasvattajaseuransa apuvalmentajana.

Sandvärn on saamelaistaustainen ja hän on edustanut Saamen jalkapallomaajoukkuetta kahdessa ottelussa.

## Lähteet
Auburnin yliopisto

**Auburnin yliopisto** on julkinen yliopisto Auburnissa, Alabaman osavaltiossa Yhdysvalloissa. Yliopisto on perustettu vuonna 1856, ja syksyllä 2011 siellä opiskeli yli 25&nbsp;000 opiskelijaa.

Maailman viidensadan huippuyliopiston Shanghai-yliopistovertailussa Auburnin yliopisto sai vuonna 2014 sijaluvun 401–500. 

NCAA:n alaisessa yliopistourheilussa yliopistoa edustavat Auburn Tigersin nimellä kulkevat joukkueet, jotka pelaavat SEC-konferenssissa. Auburn on yksi vuonna 1932 perustetun konferenssin perustajajäsenistä.

## Lähteet

## Aiheesta muualla
Millennium Gate

**Millennium Gate** on riemukaari, joka sijaitsee Atlantan kaupungissa Georgian osavaltiossa Yhdysvalloissa. Riemukaaren rakentaminen aloitettiin vuonna 2005 ja se valmistui vuonna 2008. Valmistuessaan noin 20 miljoonaa dollaria maksaneen riemukaaren suunnitelivat arkkitehdit Hugh Petter ja Rodney Cook Jr.

## Lähteet
Grimsbyn ja Imminghamin satama

**Grimsbyn ja Imminghamin satama** (, LOCODE:   GB GSY ja GB IMM) on Pohjanmeren länsirannalla ja Englannin koillisosassa, Yorkshiren ja Humbern hallintoalueen vierekkäisissä Grimsbyn ja Imminghamin kaupungeissa sijaitseva Ison-Britannian suurin merisatama. Grimsbyn ja Imminghamin satamien välinen etäisyys vajaa 10 kilometriä. Satamat sijaitsevat Humberjoen estuaarissa. 

Vuonna 2011 sataman kautta kulki yhteensä 57,2 miljoonaa tonnia rahtia. Tästä 20,3 miljoonaa tonnia oli öljyn tai nesteytetyn kaasun kuljetusta (nestebulk) ja 36,9 miljoonaa tonnia muuta rahtia. Konttiliikenteen osuus rahdista oli vähäinen. Grimsbyn ja Imminghamin satama kuuluu *Associated British Ports* -satamayrityksen satamiin.

## Lähteet

## Aiheesta muualla
*Associated British Ports: Grimsby & Immingham   (abports.co.uk)
*Associated British Ports: Grimsby Port  Map of Grimsby Port (pdf)  (abports.co.uk)
*Associated British Ports: Immingham Port  Map of Immingham Port (pdf)   (abports.co.uk)
*Port and Logistics   (greatergrimsby.net)
Kapokkiot

**Kapokkiot** (*Bombax*) on kasvisuku malvakasvien (*Malvaceae*) heimon alaheimossa *[[Bombacoideae]]*. Siihen kuuluu määritelmästä riippuen noin 10–50 lajia lähinnä trooppisten alueiden puita. Suurin osa suvun lajeista kasvaa luontaisena trooppisessa Amerikassa.

## Kuvaus

Kapokkiot ovat suurehkoja puita. Nuorten puiden rungossa ja oksissa on tavallisesti piikkejä. Lehdet ovat sormilehdykkäisiä, ruodillisia ja koostuvat yleensä 5–9 lehdykästä. Lehdykät ovat tavallisesti ehytlaitaisia ja voivat olla ruodillisia tai ruodittomia. Kapokkiot ovat kausivihantia ja viettävät osan vuodesta lehdettöminä.

Kukat ovat kaksineuvoisia. Ne kasvavat pienissä ryhmissä tai yksittäin ja kehittyvät hankoihin tai versojen kärkiin. Kukat ovat suurehkoja ja tavallisesti aukeavat ennen lehtien puhkeamista. Kukkaperä on korkeintaan 10 senttimetriä pitkä. Verhiö on torvimainen tai kellomainen. Terälehtiä on viisi, ja ne ovat vastapuikeita tai vastapuikean suikeita. Teriö on yleensä väriltään punainen, mutta joillakin lajeilla se voi olla myös valkoinen, keltainen tai oranssi. Heteitä on 70–900 yleensä 5–10 ryhmässä. Ne ovat tyvestään osittain yhteenkasvaneita. Heteiden ponnet ovat muodoltaan munuaismaisia. Sikiäin on yhdiseminen ja viisilokeroinen. Jokaisessa sikiäimen lokerossa on useita siemenaiheita. Emin luotti on tähtimäisen liuskainen ja vartalo jouhimainen.

Kapokkioiden hedelmät ovat rakenteeltaan selkäluomaisesti avautuvia viisiliuskaisia kotia. Kotien liuskat voivat olla puutuneita tai nahkeita. Siemenet ovat pieniä, pyöreitä ja väriltään mustia. Ne ovat kuitukerroksen ympäröimiä.

## Lajit
Suvun lajien määrä vaihtelee lajien määritelmästä riippuen noin kymmenestä viiteenkymmeneen. Seuraavia lajeja on yleisesti pidetty hyväksyttyinä:

* *[[Bombax albidum]]*
* *[[Bombax anceps]]*
* *[[Bombax blancoanum]]*
* *[[Bombax buonopozense]]*
* *[[Bombax ceiba]]* – valkokapokkio
* *[[Bombax costatum]]*
* *[[Bombax insigne]]*

## Levinneisyys ja elinympäristö

Kapokkiot kasvavat kaikkialla maailman trooppisilla alueilla. Suurin lajirunsaus esiintyy trooppisessa Etelä- ja Väli-Amerikassa, mutta lajeja kasvaa myös Aasiassa, Afrikassa ja Australaasiassa.

## Käyttö

Suvun lajien hedelmien sisältämää kuitua eli kapokkia on käytetty pehmusteena, ja valkokapokkiota on historiallisesti kasvatettu kuidun vuoksi. Amazoninkapokkipuun (*Ceiba pentandra*) kuitua pidetään kuitenkin laadultaan parempana.

Varsinkin valkokapokkiota käytetään koristepuuna. Lajia on lisäksi käytetty myös puutavaran lähteenä sekä lääke- ja ravintokasvina.

## Lähteet
Lentopallon miesten 1-sarjakausi 2012–2013

**[[Lentopallon miesten 1-sarja]]kausi 2012–2013** pelattiin alkusarjan kahdessa lohkossa. Kummankin lohkon kolme parasta jatkavat ylempään jatkosarjaan ja muut alempaan. Alkusarjat pelattiin loppuun joulukuussa. Jatkosarjat käynnistyivät 12. tammikuuta ja ne päättyivät 24. helmikuuta. Kaudella otettiin käyttöön Lentopallon Mestaruusliigasta tuttu kolmen pisteen pistelaskujärjestelmä.

## Runkosarja

### Lohko 1

### Lohko 2

## Loppusarja

### Ylempi loppusarja

### Alempi loppusarja, Lohko 1

Kuortaneen pelit päättyivät loppusarjaan. Susiraja Volley selvisi 8 parhaan pudotuspeleihin. Kuutoset ja NaPa 1-sarjan karsintaan.

### Alempi loppusarja, Lohko 2

TKT selvisi 8 parhaan pudotuspeleihin. Korso ja Vantaa 1-sarjan karsintaan.

## Pudotuspelit
Pudotuspeleissä kotiedun saa määrittää jatkosarjassa paremmin menestynyt joukkue. Lisäerä pelataan tarvittaessa välittömästi toisen ottelun jälkeen. Välierävoittajista jatkosarjan perusteella parempi joukkue saa kotiedun ja kohtaa Mestaruusliigan 12. sijoittuneen. Toinen välierävoittaja saa vastaansa Mestaruusliigan 11. sijoittuneen, jolla on kotietu. Liigakarsinnat pelataan paras viidestä -menetelmällä.

### Puolivälierät

### Välierät

### Liigakarsinta

## 1-sarjan karsinta
Korson Veto luopui karsinnasta Napapiirin Pallokettuja vastaan. Toisessa parissa kohtaavat Vantaan Lentopallo ja Kuutoset. Karsinnassa pelataan 2 ottelua + mahdollinen lisäerä. Voittaja säilyy 1-sarjassa.

Ottelut: Vantaan Lentopallo - Kuutoset 3–1. Kuutoset - VanLe 3–0. Lisäerä Kuutoset - VanLe 17–25. Vantaan Lentopallo säilyi 1-sarjassa.

## Lähteet
* Tulospalvelu

### Viitteet
Monte Roraima

**Monte Roraima** (esp. ja port.; tunnetaan myös nimillä *Tepuy Roraima* ja *Cerro Roraima*) on vuori Brasilian, Guyanan ja Venezuelan rajalla. Vuori kohoaa 2&nbsp;835 metriin ja on Guyanan korkein kohta. Roraima kuuluu Pakaraimavuoristoon.

## Lähteet
Herlev Eagles

**Herlev Eagles** on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Seura on kotoisin Herlevin kaupungista. Joukkue tunnettiin aikaisemmin nimellä Herlev Hornets.

## Joukkue kaudella 2025–2026

### Valmennus & Joukkueenjohto
***Päävalmentaja:** Martin Gudmundsson 
***Apuvalmentaja:** Guillaume Doucet 
***Videovalmentaja:** Daniel Triesler 
***Toimitusjohtaja:** Filip Faurholm 

*Lähde: EliteProspects*

## NHL-pelaajat
* Mika Alatalo
* Robert Burakovsky
* Kevin Klein
* Kai Nurminen
* Matthew Yeats

## Lähteet

## Aiheesta muualla
*Joukkueen kotisivut 
*Herlev Eagles - Eliteprospects.com
Valko-omenamangrove

**Valko-omenamangrove** (*Sonneratia alba*) on kasvilaji rantakukkakasvien (Lythraceae) heimossa. Se on mangrovella kasvava puulaji, joka kasvaa enintään 30 metriä korkeaksi.

Lajin levinneisyysalue on laaja ja ulottuu Afrikasta Aasiaan, Australiaan ja Oseaniaan.
Sitä esiintyy itäisessä Afrikassa Somaliasta Mosambikiin, Seychelleillä, Komoreilla ja Madagaskarilla, Aasiassa muun muassa Intiassa, Kiinassa, Japanissa, Filippiineillä, Indokiinassa, Indonesiassa, Malesiassa ja Papua-Uudessa-Guineassa.

Valko-omenamangrove elää matalilla vuorovesialueilla mutahiekkamaassa. Se suosii korkeaa suolapitoisuutta, eikä siedä pitkäaikaisesti makeaa vettä. Laji on luokiteltu maailmanlaajuisesti elinvoimaiseksi (LC), mutta vähenee mangroveiden hävittämisen vuoksi.

## Lähteet
* The IUCN Red List of Threatened Species. ''Sonneratia alba'' 

### Viitteet

## Aiheesta muualla
*Laji.fi: Valko-omenamangrove (''Sonneratia alba'')
*iNaturalist: Valko-Omenamangrove (''Sonneratia alba'')
*UniProt: Taxonomy - Sonneratia alba 
*Global Biodiversity Information Facility (GBIF): Sonneratia alba 
*Pherobase: Floral volatiles of Sonneratia alba
Abdrabuh Mansur Hadi

**Abdrabuh Mansur Hadi** (; s. 1945 Abyan) on jemeniläinen poliitikko ja maan entinen presidentti.

## Opiskelut ja poliitikon ura
Abdrabuh Mansur Hadi sai sotilaskoulutuksen Etelä-Arabiassa. Hän opiskeli sotilasalaa myös Britanniassa, Egyptissä ja Neuvostoliitossa, jossa hän opiskeli sotilasjohtamista. Hadi nimitettiin Jemenin puolustusministeriksi vuoden 1994 sisällissodan aikana. Sen jälkeen hän toimi presidentti Ali Abdullah Salehin varapresidenttinä lokakuusta 1994 helmikuuhun 2012. 

Vuonna 2011 Jemenissä järjestettiin mielenosoituksia, jotka vastustivat vallan väärinkäyttöä ja työttömyyttä. Ne johtivat siihen, että Yleinen
kansankokous -puoluetta edustava presidentti Saleh joutui luopumaan virasta. Hän oli hallinnut Jemenin arabitasavaltaa ja Jemeniä yhteensä 33 vuotta. Viran vapautumisen jälkeen presidentiksi valittiin helmikuun 2012 presidentinvaalissa samaa puoluetta edustanut Hadi, joka oli vaalin ainoa ehdokas. Hadi vannoi virkavalan 25. helmikuuta 2012.

7. marraskuuta 2014 Yhdistyneiden kansakuntien turvallisuusneuvosto asetti pakotteita Salehille Jemeniä epävakauttavien huthien tukemisen takia sekä hänen kahdelle armeijaliittolaiselleen; Abd al-Khaliq al-Huthille ja Abdullah Yahya al Hakimille väkivaltaisen kansannousun tukemisesta. Seuraavana päivänä Yleinen kansankokous syytti puolueeseen kuulunutta presidentti Hadia siitä, että hän olisi yrittänyt saada puolueen puheenjohtaja Salehille pakotteet. Puolue erotti Hadin.

Tammikuussa 2015 huthikapinalliset piirittivät presidentin virka-asuntoa. Hadi jätti eronpyyntönsä 15. tammikuuta. Parlamentti torjui eron samana päivänä.

Huthikapinalliset syrjäyttivät Hadin helmikuussa 2015, mitä pidetään Jemenin sisällissodan alkuna. Hadi pakeni Saudi-Arabian Riadiin. Saudi-Arabian johto on tukenut hänen hallintoaan maaliskuusta 2015 lähtien pommittamalla liittolaistensa kanssa kapinoivia ihmisiä.

Hadi asuu Adenissa. Huthikapinalliset nimittivät maan johtoon vallankumousneuvoston ja sitä korvanneen Ylimmän poliittisen neuvoston, mutta Yhdistyneet kansakunnat, Yhdysvallat ja Persianlahden yhteistyöneuvosto eivät ole tunnustaneet vallan siirtymistä.

7. marraskuuta 2017 Jemenin viranomaiset ilmoittivat, että Hadi, hänen poikansa, ministerinsä ja sotilashenkilökuntansa ovat joutuneet kotiarestiin Riadissa, eivätkä pääse kotiin kuukausiin. Syyksi ilmoitettiin Hadin vihanpito liittoumaan kuuluvan Arabiemiraattien kanssa.

Huhtikuussa 2022 Hadi ilmoitti luovuttavansa kaikki valtaoikeutensa uudelle maata johtavalle neuvostolle,  Neuvostoa johtaa entinen sisäministeri Rashad al-Alimi. Puolet neuvoston kahdeksasta jäsenestä tulee Jemenin pohjoisosista ja puolet Etelä-Jemenistä.

## Lähteet
Mangrovekäpykerä

**Mangrovekäpykerä** (*Conocarpus erectus*) on Combretaceae-heimoon kuuluva puumainen kasvilaji. Sitä esiintyy laajalla alueella meren rannikoilla trooppisessa Amerikassa ja Länsi-Afrikassa. Amerikassa levinneisyysalueeseen kuuluvat Florida Yhdysvalloissa, Bahamasaaret, Isojen- ja Pienten-Antillien saaret, Meksiko ja Väli-Amerikan maat, Venezuela, Kolumbia, Guyana, Suriname, Ecuador, Peru ja Brasilia.

Mangrovekäpykerä on mangrovekasvi ja kasvumuodoltaan pensas tai puu, joka on puolestatoista kymmeneen metriä korkea. Se kasvaa tavallisesti trooppisten ja subtrooppisten rannikoiden suojaisilla vuorovesialueilla riittävän vähäsuolaisilla paikoilla. Laji on luokiteltu maailmanlaajuisesti elinvoimaiseksi (LC), mutta vähenee.

## Lähteet
* The IUCN Red List of Threatened Species. ''Conocarpus erectus'' 

### Viitteet
Bourbon Street

**Bourbon Street** () on Yhdysvalloissa Louisianan osavaltiossa sijaitsevan New Orleansin kaupungin tunnetuin katu ja sen merkittävin turistinähtävyys. Noin 1,3 kilometrin pituinen katu kulkee halki New Orleansin vanhimman kaupunginosan French Quarterin eli ns. *ranskalaiskortteleiden*.

Katu tunnettiin ainoastaan ranskankielisellä nimellään vuoteen 1803 saakka, jolloin New Orleans siirtyi Yhdysvaltojen hallintaan. Bourbon Street sai nimensä Ranskaa kaupungin perustamisen aikoihin hallinneesta Bourbonin kuningassuvusta. Ennen Yhdysvalloille siirtymistään New Orleans kuului Ranskan lisäksi myös Espanjalle. Espanjalaisuus näkyykin merkittävästi Bourbon Streetin ja ranskalaiskortteleiden arkkitehtuurissa.  

Bourbon Street on 1800-luvun lopusta lähtien ollut kaupungin viihde-elämän keskus. Se on päiväsaikaan suhteellisen hiljainen, mutta herää henkiin illan saavuttua. Bourbon Street tunnetaan erityisesti yökerhoistaan sekä striptease-klubeistaan. Katu ja sitä ympäröivät ranskalaiskorttelit ovat myös yksi merkittävimmistä jazz-musiikin syntysijoista. Bourbon Streetin varrella on yökerhojen ja jazzklubien lisäksi useita arvostettuja ruokaravintoloita sekä hotelleja.

1960-luvulla katua yritettiin siistiä ja useita yökerhoja onnistuttiinkin sulkemaan muun muassa prostituution ja alkoholilainsäädännön rikkomusten vuoksi. Toimenpiteiden vaikutus jäi kuitenkin lyhytaikaiseksi. 1970-luvulta lähtien panostettiin turismin kehittämiseen. Matkailijoille tarkoitetut palvelut muuttivat katua niin, että 1990-luvulle tultaessa Bourbon Streetin katsottiin jo menettäneen osan autenttisuudestaan.

Muun New Orleansin tavoin myös Bourbon Street kärsi suuria vahinkoja vuoden 2005 Katrina-pyörremyrskyssä. Kaupungin suurimpana turistikohteena Bourbon Street asetettiin erikoisasemaan New Orleansin jälleenrakennustöissä. Suuri osa kadun ravintoloista aloittikin toimintansa uudelleen jo seuraavan vuoden kuluessa.

## Lähteet
*New Orleansin kaupunki
The Strip

**The Strip** voi tarkoittaa ainakin seuraavia:

* Las Vegas Strip, osa Las Vegas Boulevardia Las Vegasin kaupungin laidalla
* *[[The Strip (yhdysvaltalainen televisiosarja)|The Strip]]*, yhdysvaltalainen televisiosarja vuosilta 1999–2000
* *[[The Strip (uusiseelantilainen televisiosarja)|The Strip]]*, uusiseelantilainen televisiosarja vuosilta 2002–2003
* *[[The Strip (australialainen televisiosarja)|The Strip]]*, australialainen televisiosarja vuodelta 2008
* *[[Jäljet johtavat yökerhoon]]* (engl. *The Strip*), Leslie Kardosin ohjaama yhdysvaltalainen film noir -elokuva vuodelta 1951.
Ystadin satama

**Ystadin satama** () on eteläisessä Ruotsissa Ystadin kunnassa sijaitseva satama. Se oli vuonna 2010 Ruotsin kolmanneksi suurin satama matkustajamäärillä mitattuna:  sen kautta kulki 1,8 miljoonaa matkustajaa.

Sataman kautta kulkee paljon liikennettä Puolaan ja takaisin. Ystadista Puolaan liikennöivät Unity Line ja Polferries.

## Lähteet

## Aiheesta muualla
* Sataman kotisivut  
* Riksintresset Ystad Hamn (2007)  (lansstyrelsen.se)
Apinan tarina

**Apinan tarina** (*Le Château des singes*) on vuonna 1999 ensi-iltansa saanut Jean-Francois Laguionien ohjaama ranskalais-brittiläis-saksalais-unkarilainen animaatioelokuva.

Suomenkielisen jälkiäänityksen toteutti Tuotantotalo Werne. Rooleissa ovat muun muassa Mika Turunen, Kiti Kokkonen, Petteri Summanen ja Veikko Honkanen.

## Juoni
Tarinan maailmassa elää kaksi erilaista apinayhdyskuntaa, ihmisen kaltaiset totiset puurtajat maan pinnalla ja huolettomat apinat puiden oksilla. Apinapoikanen Kom putoaa puusta ja lähtee ihmettelemään maanpinnan asukkaiden touhuja. Ja tulee samalla sotkeutuneeksi salajuoneen.

## Ääninäyttelijät

Suomenkielisen version sivuäänistä vastaavat Petteri Summanen, Jukka Rasila, Veikko Honkanen, Ralf Öhberg, Dimitri Qvintus, Annamari Metsävainio, Telma Tuomisto, Vaula Hyry ja Anne Kivimäki.

## Lähteet
Tekstiilit (elokuva)

**Tekstiilit** (*Les Textiles*) on vuonna 2004 ensi-iltansa saanut Franck Landronin ohjaama nudismiaiheinen komediaelokuva.

## Juoni
Sophie ja Olivier raatavat pikku leipomossaan, ja Sophiesta alkaa tuntua ettei mies jaksa vapaa-aikanaan kuin nukkua. Olivier näkee pikkuilmoituksen tosi halvasta lomaosakkeesta Välimeren saaressa. Varaus tehdään, ja Sophie matkustaa lomalle ensin kahden lapsensa kanssa, mutta he huomaavatkin joutuneensa nudistileirille.

## Näyttelijät

Lähde: 

## Arvioita
*Turun Sanomien* Tapani Maskula kirjoitti elokuvan turhaan tuputtavan syöteiksi 1960-luvun pornoteattereista tuttua nudismia ja ryhmäseksiä, joilla ei ole mitään tekemistä toistensa kanssa. Hän ihmetteli ranskalaisten elokuvantekijöiden yhä jatkuvaa intoa seksiasioilla leikittelyyn, vaikkei sensuuria niiden asioiden suhteen ole enää juuri missään maassa. Hänestä *Tekstiilit* alkaa raikkaan arkisena väärinkäsityskomediana, mutta ”kuivuu loppua kohden tympeää tirkistelymentaliteettia tihkuvaksi tonttuiluksi”.

## Lähteet